《次韵刘寺簿暇日出郊按视贡院安养院漏泽园南教场饭于花药寺用韦苏州韵赋诗》
宋代·程洵

使君抱孤韵，胜日成独游。聊循七里郭，一赏千林秋。

射圃既徘徊，泽宫重咨畴。孰生病我疗，孰死骨我收。

遐观兴未穷，小憩山更幽。昔人事登览，不惮道里悠。

而我缚微官，抗尘苦淹留。何当奉杖屦，崇论排田驺。

作者简介：程洵，字允夫，南宋婺源（今属江西省）人。为朱熹门人，潜心理学，是程朱学派的重要学者。孝宗淳熙十一年（1184）始出任衡阳主簿。十四年又暂代石鼓书院山长，以宣扬朱子张子之学为要务，一时“士友云集，登其门者，如出晦庵之门”（清康熙《衡州府志》）。在衡期间留有题咏石鼓诗若干首，旧志收录4首。曾为衡阳花药山杜（甫）黄（庭坚）二公祠作记，并编纂首部《石鼓书院志》（后散失）。后任卢陵录参，以伪学去官。著有《克斋集》。